मुम्बई हमले ते आतंकवाद दी दूई घटनाएं गी नियोजित ढंगै कन्नै सरकारी नीति दे तौर उप्पर इस्तेमाल कीते जाने दे पास्से इशारा करदे होई एंटनी ने गलाया जे हुन युद्ध दा तौर तरीका बदली चुके दा ऐ। पाकिस्तान दा नां लैते बगैर उनें गलाया जे जेकर कोई क्षेत्र आर्थिक ते राजनीतिक तंगियें दा सामना करा रदा होए तां बाह्री ‘दुश्मन’ दे खलाफ टकराव गी समर्थन थ्होन लगदा ऐ। भारत चीन सरबंधें दा जिकर करदे होई रक्षा मंत्री ने गलाया जे केईं देश उनें विवादें गी किनारे रक्खियै सरबंध बधा रदे न जिंदा झट्ट समाधान नेईं कीता जाई सकदा।